
ЗАПИСНИК
49. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 22. МАЈА 2026. ГОДИНЕ


Седница је почела у 11,05 часова.  
Седници је председавао Верољуб Арсић, председник Одбора.
Седници су присуствовали чланови Одбора: Ана Белоица Мартаћ, Тијана Давидовац, Светлана Милијић, Ило Михајловски и Никола Радосављевић.
Седници су присуствовали заменици чланова Одбора: Стефан Китановић, заменик Ненада Крстића, Угљеша Марковић, заменик Душана Бајатовића, Јасмина Палуровић, заменик Невене Веиновић и Јожеф Тобијаш, заменик Ујхељи Акоша.
Члан Одбора Војислав Вујић приступио је седници у току рада по првој тачки дневног реда.
Седници нису присуствовали чланови Одбора: Мирослав Алексић, Владимир Јелић, Ненад Митровић, Пеђа Митровић, Душан Никезић и Бранко Павловић, нити њихови заменици.
На предлог председника, Одбор је једногласно (10 гласова за) утврдио следећи 
Д н е в н и     р е д:

1. Разматрање Извештаја Радне групе за утврђивање испуњености услова у поступку предлагања кандидата на функције у самосталним и независним државним органима и организацијама које бира Народна скупштина по јавним конкурсима;
2. Разговор са кандидатима за избор једног члана Републичке комисије за заштиту права у поступцима јавних набавки;
3. Утврђивање Предлога одлуке о избору једног члана Републичке комисије за заштиту права у поступцима јавних набавки.
*  *  *
Пре преласка на рад по утврђеном дневном реду, Одбор је једногласно (10 гласова за), усвојио записник са 48. седнице Одбора, без примедби.
Прва тачка дневног реда. Разматрање Извештаја Радне групе за утврђивање испуњености услова у поступку предлагања кандидата на функције у самосталним и независним државним органима и организацијама које бира Народна скупштина по јавним конкурсима
Председник Одбора подсетио је присутне да је Одбор на 25. седници одржаној 8. маја 2025. године донео Одлуку о образовању Радне групе за утврђивање испуњености услова у поступку предлагања кандидата на функције у самосталним и независним државним органима и организацијама које бира Народна скупштина по јавним конкурсима у складу са законом, у саставу: председник Јасмина Палуровић, и чланови Светлана Милијић, Ненад Крстић, Ненад Митровић и Пеђа Митровић. 
У  наставку, обавестио је присутне о следећем: Радна група је 20. маја 2026. године одржала састанак на коме је извршила преглед пријава које су пристигле на јавни конкурс који је Одбор расписао, односно објавио у „Службеном гласнику РС“ број 32/26 од 3. априла 2026. године и констатовала да је пристигло укупно четири пријаве; да су све пријаве благовремене, потпуне и да испуњавају све услове да се нађу у даљем поступку избора о чему је Радна група поднела Извештај Одбору на разматрање и одлучивање.
Јасмина Палуровић, председник Радне групе, известила је чланове Одбора о следећем: да је јавним конкурсом прецизирано да се један члан Комисије бира на основу члана 191. став 3. Закона о јавним набавкама; да се на јавни конкурс пријавило четири кандидата, као и да су пријаве поднели следећи кандидати: Марија Величковић, Мерсиха Марковић, Јасмина Миленковић и Александра Поповић.
	Дискусије поводом ове тачке дневног реда није било.
Одбор је, на предлог председника, једногласно (11 гласова за), прихватио извештај Радне групе за утврђивање испуњености услова у поступку предлагања кандидата на функције у самосталним и независним државним органима и организацијама које бира Народна скупштина по јавним конкурсима.
Друга тачка дневног реда: Разговор са кандидатима за избор једног члана Републичке комисије за заштиту права у поступцима јавних набавки
Одбор је, у складу са чланом 203. Пословника Народне скупштине, обавио разговор са кандидатима који су се одазвали позиву на разговор и појединачно представили члановима Одбора.   
Председник Одбора обавестио је чланове Одбора да кандидат Мерсиха Марковић није приступила разговору са члановима Одбора иако је служба Одбора благовремено обавестила о датуму и времену одржавања ове седнице, што је она и потврдила у телефонском разговору и мејлу. 
У наставку, навео је да је служба Одбора, непосредно пре почетка ове седнице, са броја телефона 064/8420-307 позвала кандидата Мерсиху Марковић на један од бројева телефона који је наведен у пријави на јавни конкурс, број 063/8941-016, да се именована јавила на напред наведени број телефона и изјаснила да не долази, без навођења разлога којим би оправдала свој недолазак на разговор. 
Дискусије поводом ове тачке дневног реда није било.
Трећа тачка дневног реда: Утврђивање Предлога одлуке о избору једног члана Републичке комисије за заштиту права у поступцима јавних набавки
Председник Одбора подсетио је присутне на одредбу члана 189. став 2. Закона о јавним набавкама којом је прописано да председника и чланове Републичке комисије за заштиту права у поступцима јавних набавки бира и разрешава Народна скупштина, на предлог одбора Народне скупштине надлежног за финансије, након спроведеног јавног конкурса, док је ставом 4. истог члана прописано да надлежни одбор покреће поступак за утврђивање предлога за избор председника и чланова Републичке комисије. 
Такође, чланом 191. став 3. Закона прописано је да за члана Републичке комисије може бити бирано лице које има стечено високо образовање из научне области правне науке, на студијама другог степена (дипломске академске студије – мастер, специјалистичке академске студије, специјалистичке струковне студије), односно високо образовање које је законом изједначено са академским називом мастер на основним студијама у трајању од најмање четири године, најмање седам година радног искуства на пословима јавних набавки и које испуњава друге услове прописане за рад у државним органима. 
Дискусије поводом ове тачке дневног реда није било.
	За кандидате за члана Комисије у складу са чланом 191. став 3. Закона о јавним набавкама, Одбор се изјаснио гласањем на следећи начин:
За кандидата Марију Величковић, један члан Одбора гласао је „за“, 10 чланова Одбора није гласало;
За кандидата Мерсиху Марковић, 11 чланова Одбора није гласало;
За кандидата Јасмину Миленковић, 11 чланова Одбора није гласало;
За кандидата Александру Поповић, 10 чланова Одбора  гласало је „за“,  један члан Одбора није гласао.
Након појединачног гласања о предложеним кандидатима, Одбор је једногласно  (11 гласова „за“), утврдио Предлог одлуке о избору једног члана Републичке комисије за заштиту права у поступцима јавних набавки, и то тако што је предложио Народној скупштини да за члана Републичке комисије изабере Александру Поповић.
[bookmark: _GoBack]На предлог председника, Одбор је једногласно (11 гласова „за“) одлучио да предложи Народној скупштини да Предлог одлуке о избору једног члана Републичке комисије за заштиту права у поступцима јавних набавки разматра по хитном поступку, у складу са чланом 167. Пословника Народне скупштине.
 Представник Одбора на седници Народне скупштине биће Верољуб Арсић, председник Одбора.
*  *  *
	Седница је завршена у 12,30 часова.
	Седница је тонски снимана.

